Kungani abanye bekwenza?
Abanye abantu bangacabanga ukuthi sikhuluma ngokwenza izinto ezibonisa ukuthi ufuna ukuthandana nothile. Kubi yini ukubonisa othile wobulili obuhlukile ukuthi uyafisa ukuthandana naye? Cha. Intokazi okuthiwa u-Ann ithi, “Akukubi ngoba uma usukulungele ukushada futhi kukhona umuntu omthandayo, ungazi kanjani vele ukuthi naye uzizwa ngendlela efanayo?”
Abanye benza sengathi bafuna ukuthandana nothile ngoba nje befuna ukukhuphula izinga labo lokuzethemba. Intokazi okuthiwa uHailey ithi: “Lapho ubona ukuthi uyakwazi ukwenza umuntu akunake, akuvumi uyeke.”
Ukwenza sengathi ufuna ukuthandana nothile kube kungenjalo, kubonisa ukuthi awunandaba nemizwa yakhe. Uma ukwenza ngamabomu ukuze nje ukhuphule uzinga lakho lokuzethemba, kungabonisa ukuthi awuhlakaniphile. IBhayibheli lithi: “Ubuwula buyinjabulo kumuntu oswele inhliziyo.”​—IzAga 15: 21.
Yingakho uHailey ethi: “Ukwenza sengathi ufuna ukuthandana nothile kube kungenjalo, kungagcina kukufake enkingeni.”
“Umuntu ovame ukwenza sengathi ufisa ukuthandana nothile kodwa engazimisele, ubonakala engumuntu ongazethembi nowenzisa okwengane. Wenza ukuba ungamethembi futhi ube nomuzwa wokuthi uzicabangela yena kuphela.”​—UJeremy.
Ongacabanga ngakho: Yini ongayisho noma uyenze engakwenza ugcine usudume ngokuba umuntu othanda ukudlala ngemizwa yabantu?
Uma wenza sengathi ufisa ukuthandana nothile kodwa ungazimisele, kuzomlimaza lowo muntu.
“Angithandi ukuba seduze komuntu owenza sengathi ufuna ukuthandana nami kube kungenjalo. Kuba sengathi ukhuluma nami ngoba ngiyintombazane, hhayi ngoba enendaba nami. Usuke ezicabangela yena kuphela.”​—UJaqueline.
IBhayibheli lithi: “Yilowo nalowo makangazifuneli inzuzo yakhe siqu, kodwa eyomunye umuntu.”​—1 Korinte 10:24.
Ongacabanga ngakho: Ukhona yini owake wakwenza wacabanga ukuthi ufuna nithandane, kanti empeleni akunjalo? Uma ekhona, wazizwa kanjani wena? Yini ongayenza ukuze nawe ungalimazi omunye ngendlela owalimala ngayo?
“Ukwenza sengathi ufisa ukuthandana nothile kodwa kube kungenjalo, kungakwenza udume kabi. Umuntu odlala ngemizwa yabanye ubukeka engumuntu ongenalo iqiniso futhi ongathembekile. Angeke ngafuna ukuba nomngane onjalo.”​—UJeslyn.
Kungenzeka yini umngane wakho azitshele ukuthi ufuna nibe ngaphezu kwabangane nje? Bheka la macebiso.
Yini Okufanele Ngiyazi Ngokuhlukunyezwa Ngokobulili?—Ingxenye 2: Ukululama
Ungabhekana Kanjani Nemithetho Yabazali Bakho?
Yini Okufanele Uyenze Uma Wephule Umthetho Wasekhaya?
Ingabe Ngikulungele Ukuhamba Ekhaya?
Ingabe Imithetho Yasekhaya Inesidingo Ngempela?
Yini Engingayenza Ukuze Abanye Bahloniphe Izindaba Zami Nezinto Zami?
Ngingawenza Kanjani Wonke Lo Msebenzi Wesikole?
Ngingayilawula Kanjani Indlela Engizizwa Ngayo?
Ingabe Ukhathazeke Ngokweqile Ngendlela Obukeka Ngayo?
Ingabe Kubaluleke Ngempela Ukuba Nenhlonipho?
Ingabe Ulindele Ukuba Yonke Into Ingabi Naphutha?
Ngingayilawula Kanjani Indlela Engisebenzisa Ngayo Imali?
Nikelela Umsebenzi Wethu Womhlaba Wonke